Frumvarp til laga um heimild til að stofna til samvinnu opinberra aðila og einkaaðila um fjármögnun , framkvæmdir og veghald á tilteknum köflum þjóðvega . Samgöngu - og sveitarstjórnarráðuneytið Drög að frumvarpi til laga Málefnasvið : Samgöngu - og fjarskiptamál Niðurstöður í vinnslu Umsagnarfrestur er liðinn ( 02.07.2019 – 16.07.2019 ) . Umsagnir voru birtar jafnóðum og þær bárust . Vegagerðin telur nauðsynlegt að fara í um 200 verkefni á næsta aldarfjórðungi sem áætlað er að kosti yfir 400 milljarða króna . Starfshópurinn skilaði skýrslu sinni í apríl 2019 , sbr. fylgiskjal . Þær framkvæmdir sem nú er fyrirhugað að frumvarpið taki til sem samvinnuverkefni ríkis og einkaaðila eru eftirfarandi : brú yfir Ölfusá , brú yfir Hornafjarðarfljót , Axarvegur , tvöföldun Hvalfjarðarganga , Sundabraut . Þá verður í frumvarpinu fjallað eignarhald á viðkomandi samgöngumannvirkjum og stöðu í íslenska vegakerfinu . Jafnframt er nauðsynlegt að í lögunum sé að finna skýrar heimildir til gjaldtöku af hálfu þeirra aðila sem samið verður við , þ.e. með hvaða hætti slíkt gjald skuli lagt á og hvaða takmörkunum gjaldtakan er háð , ábyrgð á greiðslu gjaldsins , innheimtu - og sektarheimildir ef látið er hjá líða að greiða gjaldið , eftirlit með gjaldtökunni o.s.frv .